钦定古今图书集成/方舆汇编/边裔典/第009卷 > 《淮南子》 > 参宿图
## 钦定古今图书集成/方舆汇编/边裔典/第009卷 > 《淮南子》 > 参宿图

图考

参宿

按《星经》阙。

按《史记天官书》，“参为白虎三星，直者是为衡石，其外
四星，左右肩股也。”按《晋书天文志》：“参十星，一曰参
伐，一曰大辰，一曰天市，一曰𫓧钺，主斩刈。又为天狱，
主杀伐；又主权衡，所以平理也。又主边城，为九译。故
不欲其动也。参，白兽之体，其中三星横列三将也。东
北曰左肩，主左将；西北曰右肩，主右将；东南曰左足，
主”后将军。西南曰“右足”，主偏将军。中央三小星曰“伐”，
天之都尉也，主胡、鲜卑、戎狄之国。

按《步天歌》：“参总有七星觜相侵，两肩双足三为心，伐
有三星足里深。”按《新法历书》表同，七星，六皆土水，
第四星火水，伐三星亦土水。